**Objavljen je 4. javni poziv LAS Po poteh dediščine od Turjaka do Kolpe**

Lokalna akcijska skupina (LAS) Po poteh dediščine od Turjaka do Kolpe je objavila 4. javni poziv za pridobitev nepovratnih sredstev iz programa LEADER/ CLLD.

Na javni poziv lahko prijavite projektne predloge, ki uresničujejo ukrepe iz Strategije lokalnega razvoja LAS in ki:

* izboljšujejo ponudbo na področju zdravega in aktivnega življenjskega sloga

- krepijo znanja, spretnosti in podjetnost;

- dvigujejo kakovost življenja;

- varujejo in ohranjajo naravo ter okolje;

- ohranjajo in predstavljajo kulturno dediščino;

- izboljšujejo kakovost ponudbe na področju trajnostnega turizma.

**Razpisanih je 494.866,99 EUR iz Evropskega sklada za regionalni razvoj (ESRR):**

**•** Za projekte investicijske narave se nameni 330.000,00 EUR, najvišji znesek javne podpore za projekte investicijske narave je 80.000 EUR.

• Za projekte neinvesticijske narave se nameni 164.866,99 EUR, najvišji znesek javne podpore za projekte neinvesticijske narave je 50.000 EUR.

Stopnja javne podpore posameznega projekta znaša 80 % upravičenih stroškov projekta.

Na javni poziv se lahko prijavijo pravne osebe (podjetja, društva, javni zavodi, občine) in samostojni podjetniki s sedežem na območju LAS.

**Rok za prijavo na 4. javni poziv je 17. 11. 2025.**

Svetovanje za prijavo na javni poziv bo potekalo 15.10. 2025, od 8. do 11. ure (individualno svetovanje po dogovoru), v društveni sobi Občine Velike Lašče.

Za več informacij o javnem pozivu in ostale datume delavnic obiščite [www.las-ppd.si](http://www.las-ppd.si).